**Ministru kabineta noteikumu projekta „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts paredz sniegt atbalstu apmācību nodrošināšanai saimnieciskās darbības uzsācējiem un personām, kas vēlas uzsākt saimniecisko darbību saskaņā ar Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk –Regula Nr.1998/2006). Ņemot vērā, ka nacionālajā regulējumā nav noteikta kārtība, kādā atkārtoti tiek izmantotas Eiropas Savienības fondu atmaksas, Ministru kabineta noteikumu projekts ir izstrādāts pamatojoties uz Ministru kabineta iekārtas likuma 31.panta pirmās daļas 3.punktu un Regulas Nr.1998/2006 regulējumu.Noteikumu projekts izstrādāts ar mērķi paaugstināt saimnieciskās darbības aktivitāti valstī, attīstot saimnieciskās darbības uzsācēju un personu, kas vēlas uzsākt saimniecisko darbību, zināšanas un iemaņas saimnieciskajā darbībā. |
| 2. | Pašreizējā situācija un problēmas | Darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) īstenošanā Ekonomikas ministrija (turpmāk – EM) ir atbildīgā iestāde, savukārt projekta īstenotājs valsts akciju sabiedrība „Latvijas Hipotēku un zemes banka” (turpmāk –Hipotēku banka).Saskaņā ar 2009.gada 31.marta Ministru kabineta noteikumiem Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) Hipotēku banka izsniedz aizdevumus un līdzšinēji arī nodrošināja apmācības par saimnieciskās darbības pamatiem un biznesa plāna sagatavošanu personām, kas vēlas uzsākt saimniecisko darbību un izstrādāt biznesa plānu savas biznesa idejas īstenošanai. Saskaņā ar Eiropas Komisijas Nodarbinātības, sociālo lietu un iekļautības ģenerāldirektorāta (turpmāk – DG EMPL) 2011.gada decembrī veiktās revīzijas rezultātiem un Finanšu ministrijas kā Eiropas Savienības struktūrfondu un Kohēzijas fonda vadošās iestādes (turpmāk – Vadošā iestāde) 2013.gada 13.februāra aicinājumu, Hipotēku banka 2013.gada 13.februārī pieņēma lēmumu (protokols Nr.12, punkts Nr.7.1) ar 2013.gada 14.februāri apturēt grantu piešķiršanu un apmācību sniegšanu (jaunu grupu organizēšanu) līdz tālākām izmaiņām 1.3.1.2.aktivitātes ietvaros.Lai Hipotēku banka varētu atsākt aktivitātes īstenošanu un personas, kas vēlas uzsākt saimniecisko darbību un saimnieciskās darbības uzsācēji varētu kopā ar aizdevumu saņemt subsidēto likmes subsīdiju, EM sadarbībā ar Vadošo iestādi veica virkni uzlabojumus 1.3.1.2. aktivitātes ietvaros, tādējādi ieviešot DG EMPL revīzijas ziņojuma ieteikumus. Ņemot vērā DG EMPL 2011.gada decembrī veiktās revīzijas ieteikumus, EM no 1.3.1.2.aktivitātes atbalstāmajām darbībām un attiecīgi no MK noteikumiem Nr.293 ir izslēgusi apmācību izmaksas.2013.gada 2.jūlijā Ministru kabineta sēdē (prot.37. 21.§) tika apstiprināti grozījumi MK noteikumos Nr.293, ar kuriem tika izslēgtas apmācības kā atbalstāmā darbība, kā arī veikti citi grozījumi.Ņemot vērā, ka apmācības ir svarīgas saimnieciskās darbības uzsācējiem un personām, kas vēlās uzsākt saimniecisko darbību, un tās ir nepieciešamas, lai veiksmīgi īstenotu 1.3.1.2.aktivtātes ietvaros iesniegtos projektu iesniegumus, EM ir izstrādājusi Ministru kabineta noteikumu projektu „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību”, kas paredz nodrošināt apmācības par saimnieciskās darbības pamatiem un biznesa plāna sagatavošanu personām, kas vēlas uzsākt saimniecisko darbību un izstrādāt biznesa plānu savas biznesa idejas īstenošanai.Ministru kabineta noteikumu projektā plānoto apmācību nodrošināšanai nav nepieciešami papildus valsts budžeta finanšu līdzekļi. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | Ņemot vērā līdzšinējo 1.3.1.2.aktivitates īstenošanu, kuras ietvaros tika nodrošinātas apmācības, Hipotēku banka 2009.gadā veica iepirkuma procedūru, kā rezultātā Hipotēku banka ir noslēgusi pakalpojuma līgumus par apmācību nodrošināšanu ar SIA „Grāmatvedības un finanšu koledža”, SIA „Stockholm School of Economics in Riga” un SIA „Mācību un konsultāciju centrs ABC”. Minētie līgumi ir spēkā līdz 2013.gada beigām.Ņemot vērā DG EMPL viedokli par apmācību neiekļaušanu MK noteikumos Nr.293 un piemēroto finanšu korekciju, EM ar šo noteikumu projektu ierosina izstrādāt atsevišķu valsts atbalsta programmu, kuru finansē no 2004.-2006.gada Eiropas Savienības fondu plānošanas perioda 3.1.3 nacionālās programmas „Apmācības un konsultācijas komercdarbības un pašnodarbinātības uzsācējiem” aktivitātes atmaksu valsts budžeta daļas. Uz š.g. 31.jūliju 2004.-2006.gada Eiropas Savienības fondu plānošanas perioda 3.1.3 nacionālās programmas „Apmācības un konsultācijas komercdarbības un pašnodarbinātības uzsācējiem” aktivitātes ietvaros valsts budžeta atmaksas daļa ir 287 770 *euro* (202 245,63  latu) apmērā. Ņemot vērā, ka iepirkuma procedūra jau ir bijusi, ir nepieciešami 77 916 *euro* (54 760 latu), lai nodrošināto šo noteikumu ietvaros paredzētās apmācības.Šāds atmaksu izmantošanas modelis nav pretrunā ar Eiropas Savienības un Kohēzijas fondu regulējošajiem Eiropas un nacionālajiem normatīvajiem aktiem. Saskaņā ar Padomes Regulas (EK) Nr.1260/1999 (1999.gada 21.jūnijs), ar ko paredz vispārīgus noteikumus par struktūrfondiem (turpmāk – Regula Nr.1260/1999) 28.panta 3.punktu, kas nosaka, ka palīdzību, ko atmaksā vadošajai iestādei vai citai valsts iestādei, atkal piešķir tam pašam mērķim. Regula Nr. 1260/1999 atrunā Eiropas Savienības fondu līdzekļu atkārtotu izmantošanu, bet neatrunā valsts budžeta līdzekļu atkārtotu izmantošanu.Lai atkārtoti izmantotu atlikušās Eiropas Savienības fondu līdzekļu un valsts budžeta atmaksas jaunu valsts atbalsta programmu ietvaros finanšu instrumentu veidā, EM plāno iesniegt priekšlikumu Finanšu ministrijas kompetencē esošajai Valsts atbalsta programmu koordinācijas un pilnveidošanas konsultatīvajā padomē indikatīvi 2014.gada pirmajā ceturksnī. Ja nebūtu iespējams izmantot Eiropas Savienības fondu plānošanas perioda 3.1.3 nacionālās programmas „Apmācības un konsultācijas komercdarbības un pašnodarbinātības uzsācējiem” aktivitātes ietvaros valsts budžeta atmaksas daļu, EM nāktos lūgt līdzekļus no valsts budžeta šo apmācību nodrošināšanai.Apmācības Ministru kabineta noteikumu projekta ietvaros paredzēts piešķirt saskaņā ar Regulu Nr.1998/2006. Ņemot vērā, ka Regula Nr.1998/2006 zaudēs spēku 2013.gada 31.decembrī, Ministru kabineta noteikumu projekta ietvaros apmācības ir paredzētas līdz 2013.gada 31.decembrim. Savukārt Eiropas Komisija šobrīd izstrādā jaunu *de minimis* regulu, ar kuru plāno aizstāt Regulu Nr.1998/2006. Kad stāsies spēkā jaunā *de minimis* regula, EM izskatīs iespēju pagarināt šo valsts atbalsta programmu līdz 2015.gada 30.jūnijam. Tādējādi Hipotēku banka veiks jaunu iepirkuma procedūru.Hipotēku bankas darbības un finansējuma uzraudzībai EM slēgs atsevišķu vienošanos ar Hipotēku banku. Atmaksu uzraudzība notiks saskaņā ar EM iekšējo normatīvo aktu, kā EM veic uzraudzību par Eiropas Savienības fondu līdzekļu atmaksu izlietojumu finansēšanas vadības instrumentos. Saskaņā ar Ministru kabineta noteikumu projektā paredzēto apmācībās varēs piedalīties tikai tās personas, kas ir noslēgušas vienošanos ar Hipotēku banku darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros.Īstenojot šo noteikumu ietvertās darbības netiks pārkāptas saistības pret Starptautisko Valūtas fondu un netiks uzsāktas jaunas kreditēšanas programmas, kā arī nav nepieciešami papildus valsts budžeta finanšu līdzekļi. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas vēlas uzsākt saimniecisko darbību un saimnieciskās darbības uzsācēji, kuras noslēgušas vienošanos ar Hipotēku banku 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III, IV sadaļa – nav attiecināms**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta:* Regula Nr.1998/2006;
* Komisijas 2008.gada 6.augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula);
* Kopienas pamatnostādnes „Par valsts atbalstu grūtībās nonākušu uzņēmumu glābšanai un pārstrukturizēšanai normām (2004/C 244/02) (turpmāk – Kopienas pamatnostādnes).
 |
|  2. |  Citas starptautiskās saistības | Projekts šo jomu neskar. |
|  3. |  Cita informācija |  Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas šāda Eiropas Savienības tiesību akta prasības:* Regula Nr.1998/2006;
* Vispārējā grupu atbrīvojuma regula;
* Kopienas pamatnostādnes.
 |
|    |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1998/2006 | *Noteikumu projekta 18.,21., 22.,23.,24.punkts*  | *ieviesta pilnībā* | *neparedz stingrākas prasības* |
| Vispārējā grupu atbrīvojuma regula | *Noteikumu projekta 17 .punkts* | *ieviesta pilnībā* | *neparedz stingrākas prasības* |
| Kopienas pamatnostādnes | *Noteikumu projekta 19.punkts* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
|  Cita informācija |  Nav. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|    |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar. |
|  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Hipotēku banka. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un Hipotēku banka esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ekonomikas ministrs D.Pavļuts

Vīza: valsts sekretārs J.Pūce

10.09.2013. 14:28

1809

E.Dlohi

67013082, Elina.Dlohi@em.gov.lv